《题画杂咏》
清代·戴梓

襄阳具袍笏，拜石真成癫。閒来一泼墨，化作云与烟。

历历数百一，望之如飞仙。我老不自养，力耕片石田。

萧然坐草木，风雨欺穷檐。阴冥助柔翰，兴至挥数笺。

时人苦不爱，将觅胭脂钱。

作者简介：（1648—1725）清浙江钱塘人，字文开。通天文算法，能自制火器。三藩乱时，以布衣从康亲王杰书军，授道员。战后，得康熙帝召见，授侍讲，参与纂修《律吕正义》。后遭人谗毁，谪戍关东，靠售书画文字度日。所造“连珠铳”，实为原始机关枪。有《耕烟草堂诗钞》。